ddrg/super_eurlex huggingface dataset:
KOMMISSIONENS BESLUTNING af 17. april 1996 om fastsættelse af et skema til indsendelse af oplysninger i henhold til artikel 8, stk. 3, i Rådets direktiv 91/689/EØF om farligt affald (Tekst af betydning for EØS) (96/302/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/689/EØF af 12. december 1991 om farligt affald (1), ændret ved direktiv 94/31/EF (2), særlig artikel 8, stk. 3, og

ud fra følgende betragtninger:

I henhold til førnævnte bestemmelse skal Kommissionen fastsætte, i hvilken form oplysningerne skal sendes i henhold til direktivets artikel 8, stk. 3;

Kommissionen bistås i denne opgave af udvalg, der består af repræsentanter fra medlemsstaterne, og som har Kommissionens repræsentant som formand, nedsat i henhold til artikel 18, i Rådets direktiv 75/442/EØF af 15. juli 1975 om affald (3), senest ændret ved direktiv 91/692/EØF (4);

de i denne beslutning fastsatte foranstaltninger er i overensstemmelse med udtalelse fra førnævnte udvalg -

VEDTAGET FØLGENDE BESLUTNING:

Artikel 1

Det til denne beslutning vedlagte skema udgør den form, i hvilken oplysningerne skal sendes i henhold til artikel 8, stk. 3, i direktiv 91/689/EØF om farligt affald.

Artikel 2

Denne beslutning er rettet til medlemsstaterne.

Udfærdiget i Bruxelles, den 17. april 1996.

På Kommissionens vegne

Ritt BJERREGAARD

Medlem af Kommissionen

DET EUROPÆISKE FÆLLESSKAB

Skema til indsendelse af oplysninger i henhold til artikel 8, stk. 3, i Rådets direktiv 91/689/EØF om farligt affald

>START GRAFIK>

>SLUT GRAFIK>

(1) EFT nr. L 377 af 31. 12. 1991, s. 20.

(2) EFT nr. L 168 af 2. 7. 1994, s. 28.

(3) EFT nr. L 194 af 25. 7. 1975, s. 39.

(4) EFT nr. L 377 af 31. 12. 1991, s. 48.
KOMMISSIONENS BESLUTNING af 13. maj 1996 om ændring af beslutning 96/169/EF om de frister, som medlemsstaterne skal fastsætte for indgivelse af ansøgninger om arealstøtte i forbindelse med det integrerede system for forvaltning og kontrol af visse EF-støtteordninger (»det integrerede system«) (Kun den engelske udgave er autentisk) (96/363/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 3508/92 af 27. november 1992 om et integreret system for forvaltning og kontrol af visse EF-støtteordninger (1), senest ændret ved forordning (EF) nr. 3072/95 (2), særlig artikel 6, stk. 2, og

ud fra følgende betragtninger:

I artikel 6, stk. 2, i forordning (EØF) nr. 3508/92 fastsættes, at Kommissionen kan give en medlemsstat tilladelse til at fastsætte en frist for indgivelse af en ansøgning om arealstøtte mellem den 1. april og de datoer, der er nævnt i artikel 10, 11 og 12 i Rådets forordning (EØF) nr. 1765/92 (3); i beslutning 96/169/EF (4) gav Kommissionen Irland tilladelse til at fastsætte den 30. april 1996 som frist;

som følge af administrative vanskeligheder ved behandlingen af ansøgninger om arealstøtte på grund af indførelsen af det nye system til identifikation af marker har Irland igen indgivet en anmodning til Kommissionen om at få tilladelse til at fastsætte den 15. maj 1996 som frist for indgivelse af ansøgninger om arealstøtte; Kommissionen kan derfor acceptere denne anmodning;

de i denne beslutning fastsatte foranstaltninger er i overensstemmelse med udtalelse fra EUGFL-Komitéen -

VEDTAGET FØLGENDE BESLUTNING:

Artikel 1

I bilaget til beslutning 96/169/EF ændres fristen den 30. april for indgivelse af ansøgninger om arealstøtte i 1996 i Irland til den 15. maj.

Artikel 2

Denne beslutning er rettet til Irland.

Udfærdiget i Bruxelles, den 13. maj 1996.

På Kommissionens vegne

Franz FISCHLER

Medlem af Kommissionen

(1) EFT nr. L 355 af 5. 12. 1992, s. 1.

(2) EFT nr. L 329 af 30. 12. 1995, s. 18.

(3) EFT nr. L 181 af 1. 7. 1992, s. 12.

(4) EFT nr. L 45 af 23. 2. 1996, s. 46.
KOMMISSIONENS BESLUTNING af 5. juni 1996 om tredje ændring af beslutning 95/296/EF om beskyttelsesforanstaltninger mod klassisk svinepest i Tyskland (Tekst af betydning for EØS) (96/359/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked (1), senest ændret ved Rådets direktiv 92/118/EØF (2), særlig artikel 10, stk. 4, og

ud fra følgende betragtninger:

Som følge af udbrud af klassisk svinepest i forskellige dele af Tyskland vedtog Kommissionen beslutning 95/296/EF af 26. juli 1995 om beskyttelsesforanstaltninger mod klassisk svinepest i Tyskland og om ophævelse af beslutning 94/462/EF (3), senest ændret ved beslutning 96/238/EF (4);

ved nævnte beslutning blev der fastsat betingelser for serologisk undersøgelse for antistoffer mod klassisk svinepestvirus i hele Tyskland;

på baggrund af sygdomsudviklingen kan det fastsættes, hvilke områder undersøgelsesprogrammet skal omfatte;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Bilag II til beslutning 95/296/EF affattes således:

»BILAG II

Serologisk undersøgelse for antistoffer mod klassisk svinepestvirus

De tyske myndigheder gennemfører hvert år i Brandenburg, Niedersachsen og Mecklenburg-Vorpommern et serologisk undersøgelsesprogram med prøver af 5 % af so- og ornebestanden i de nævnte områder.

I forbindelse med undersøgelsesprogrammet anvendes der i det omfang, det er muligt, serumprøver, der er indsamlet under det nationale program for udryddelse af Aujeszkys sygdom. Det skal også koncentreres om besætninger eller dyr, der er udsat for den største risiko for klassisk svinepest:

- små avlsbesætninger nær byer eller på bedrifter, hvor søerne opfedes til slagtning og måske er blevet opfodret med køkkenaffald

- orner, der anvendes til naturlig bedækning, og navnlig orner, der anvendes på flere bedrifter

- besætninger i områder med vildsvin

- besætninger i Regierungsbezirke, der har konstateret udbrud af klassisk svinepest siden 1. oktober 1995.«

Artikel 2

Denne beslutning er rettet til medlemsstaterne.

Udfærdiget i Bruxelles, den 5. juni 1996.

På Kommissionens vegne

Franz FISCHLER

Medlem af Kommissionen

(1) EFT nr. L 224 af 18. 8. 1990, s. 29.

(2) EFT nr. L 62 af 15. 3. 1993, s. 49.

(3) EFT nr. L 182 af 2. 8. 1995, s. 33.

(4) EFT nr. L 78 af 28. 3. 1996, s. 46.
KOMMISSIONENS BESLUTNING af 30. maj 1996 om støtteberettigelsen af visse medlemsstaters forventede udgifter i 1996 til uddannelse af nationalt personale, der skal deltage i kontrolaktiviteterne under den fælles fiskeripolitik (Kun de spanske, tyske, engelske, franske, nederlandske, portugisiske, finske og svenske udgaver er autentiske) (96/358/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets beslutning 95/527/EF af 8. december 1995 om Fællesskabets finansielle deltagelse i visse udgifter, som medlemsstaterne afholder ved gennemførelsen af overvågnings- og kontrolordningerne under den fælles fiskeripolitik (1), særlig artikel 6, og

ud fra følgende betragtninger:

I henhold til artikel 2, stk. 3, i beslutning 95/527/EF kan Fællesskabets finansielle bidrag omfatte støtteberettigede udgifter til uddannelse af nationalt kontrolpersonale; i Kommissionens beslutning 96/286/EF af 11. april 1996 (2), om gennemførelsesbestemmelser til Rådets beslutning 95/527/EF om Fællesskabets finansielle deltagelse i visse udgifter, som medlemsstaterne afholder ved gennemførelsen af overvågnings- og kontrolordningerne under den fælles fiskeripolitik, fastsættes, hvorledes de støtteberettigede beløb til uddannelse beregnes;

i henhold til artikel 5 i beslutning 95/527/EF har visse medlemsstater ansøgt Kommissionen om støtte til afholdelse af en del af udgifterne for 1996 til uddannelse af nationalt kontrolpersonale;

der bør således både foretages en fastsættelse af de støtteberettigede udgifter til uddannelse af nationalt kontrolpersonale og af Fællesskabets finansielle støttesats;

de i denne beslutning fastsatte foranstaltninger er i overensstemmelse med udtalelse fra Forvaltningskomitéen for Fiskeri og Akvakultur -

VEDTAGET FØLGENDE BESLUTNING:

Artikel 1

For 1996 kan der, til uddannelse af nationalt personale, der skal varetage de kontrolaktiviteter, som nævnes i bilaget, ydes finansiel støtte til afholdelse af forventede udgifter på op til 467 944 ECU efter betingelserne i beslutning 95/527/EF. Fællesskabets sats for finansiel støtte er på 50 % af de støtteberettigede udgifter.

Artikel 2

1. I denne beslutning anvendes ecu-vekselkursen for februar 1996 til beregning af de støtteberettigede beløb.

2. Til refundering af udgifter og udbetaling af forskud anvendes ecu-vekselkursen for den måned, hvor betalingen foretages.

Artikel 3

Denne beslutning er rettet til Kongeriget Belgien, Forbundsrepublikken Tyskland, Kongeriget Spanien, Irland, Kongeriget Nederlandene, Den Portugisiske Republik, Republikken Finland, Kongeriget Sverige og Det Forenede Kongerige Storbritannien og Nordirland.

Udfærdiget i Bruxelles, den 30. maj 1996.

På Kommissionens vegne

Emma BONINO

Medlem af Kommissionen

(1) EFT nr. L 301 af 14. 12. 1995, s. 30.

(2) EFT nr. L 106 af 30. 4. 1996, s. 37.

ANEXO / BILAG / ANHANG / ÐÁÑÁÑÔÇÌÁ / ANNEX / ANNEXE / ALLEGATO / BIJLAGE / ANEXO / LIITE / BILAGA

>TABELPOSITION>
KOMMISSIONENS BESLUTNING af 5. juni 1996 om bemyndigelse af Irland til at tilpasse metoden til beregning af celletallet i komælk (Kun den engelske udgave er autentisk) (Tekst af betydning for EØS) (96/360/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 92/46/EØF af 16. juni 1992 om sundhedsbestemmelser for produktion og afsætning af rå mælk, varmebehandlet mælk og mælkebaserede produkter (1), senest ændret ved direktiv 94/71/EF (2), særlig bilag A, kapitel IV, litra A.1 og A.2, og

ud fra følgende betragtninger:

Ifølge direktiv 92/46/EØF kan metoden til beregning af gennemsnittet af celletal i rå mælk tilpasses, når produktionsniveauet varierer meget i perioder, hvor laktationen er ringe;

mælkeproduktionen i Irland er meget lille fra november til februar, og det medfører, at de gennemsnitlige celletal i denne periode ligger over det indhold, der er fastsat i direktiv 92/46/EØF; sådanne overskridelser er forbundet med fysiologiske forhold og kan ikke tilskrives en yversygdom;

metoden til beregning af resultaterne bør tage hensyn til denne årstidsvariation i den irske produktion;

Irland har foreslået en alternativ beregningsmetode, der gør det muligt at foretage en afvejning af gennemsnittene af celletal, der beregnes i perioden, hvor laktationen er ringe; ved denne metode kan kvaliteten af den mælk, der indvejes i Irland i den pågældende tid af året, garanteres;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I tiden fra og med november et år til og med februar det følgende år bemyndiges Irland til ved beregning af celletallet i rå komælk, jf. kapitel IV, litra A.1 og A.2), i bilag A til direktiv 92/46/EØF, at benytte den beregningsmetode, der består i at gange hver måneds resultater med en koefficient. Denne koefficient fremkommer ved at sætte mælkeproduktionsmængden i hver måned i den periode i forhold til 50 % af den gennemsnitlige månedlige mælkeproduktion, der blev beregnet fra april til september året forud for den pågældende periode.

Artikel 2

Denne beslutning tages på grundlag af en rapport, som de irske myndigheder forelægger Kommissionen, op til fornyet overvejelse to år efter dens vedtagelse.

Artikel 3

Denne beslutning er rettet til Irland.

Udfærdiget i Bruxelles, den 5. juni 1996.

På Kommissionens vegne

Franz FISCHLER

Medlem af Kommissionen

(1) EFT nr. L 268 af 14. 9. 1992, s. 1.

(2) EFT nr. L 368 af 31. 12. 1994, s. 33.
KOMMISSIONENS BESLUTNING af 30. maj 1996 om ændring af beslutning 95/357/EF om en liste over grænsekontrolsteder, der er godkendt til at føre veterinærkontrol med produkter og dyr fra tredjelande, om nærmere regler for den kontrol, som Kommissionens veterinærsagkyndige skal føre, og om ophævelse af beslutning 94/24/EF (Tekst af betydning for EØS) (96/357/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/675/EØF af 10. december 1990 om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet (1), senest ændret ved direktiv 95/52/EF (2), særlig artikel 9, stk. 4,

under henvisning til Rådets direktiv 91/496/EØF af 15. juli 1991 om fastsættelse af principperne for tilrettelæggelse af veterinærkontrollen for dyr, der føres ind i Fællesskabet fra tredjelande, og om ændring af direktiv 89/662/EØF, 90/425/EØF og 90/675/EØF (3), senest ændret ved Kommissionens beslutning 95/157/EF (4), særlig artikel 6, stk. 4, og

ud fra følgende betragtninger:

Kommissionens beslutning 95/357/EF (5), senest ændret ved beslutning 96/267/EF (6), giver en liste over grænsekontrolsteder, der er godkendt til at føre veterinærkontrol med produkter og dyr fra tredjelande;

nogle grænsekontrolsteder er blevet inspiceret af Kommissionens tjenestegrene; desuden kan medlemsstaterne foreslå, at grænsekontrolsteder fjernes fra listen, eller at nye optages, idet sådanne nye grænsekontrolsteder skal inspiceres, inden de optages på listen;

ud fra resultaterne af inspektionerne og forslag fra medlemsstaternes kompetente myndigheder bør beslutning 95/357/EF ændres;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I bilaget til beslutning 95/357/EF foretages følgende ændringer:

1) I afsnittet om grænsekontrolsteder i Danmark affattes linjen for Kolding-Billund således:

>TABELPOSITION>

2) I afsnittet om grænsekontrolsteder i Grækenland affattes linjen for Pireas således:

>TABELPOSITION>

3) I afsnittet om grænsekontrolsteder i Portugal indsættes Faro og Setúbal i alfabetisk orden som følger:

>TABELPOSITION>

4) I afsnittet om grænsekontrolsteder i Det Forenede Kongerige affattes angivelsen vedrørende Manchester således:

>TABELPOSITION>

Artikel 2

Denne beslutning er rettet til medlemsstaterne.

Udfærdiget i Bruxelles, den 30. maj 1996.

På Kommissionens vegne

Franz FISCHLER

Medlem af Kommissionen

(1) EFT nr. L 373 af 31. 12. 1990, s. 1.

(2) EFT nr. L 265 af 8. 11. 1995, s. 16.

(3) EFT nr. L 268 af 24. 9. 1991, s. 56.

(4) EFT nr. L 103 af 6. 5. 1995, s. 40.

(5) EFT nr. L 211 af 6. 9. 1995, s. 43.

(6) EFT nr. L 91 af 12. 4. 1996, s. 76.
KOMMISSIONENS BESLUTNING af 29. maj 1996 om EF-tilskud til antigenlagre i Det Forenede Kongerige bestemt til fremstilling af mund- og klovesygevacciner (Kun den engelske udgave er autentisk) (96/353/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets beslutning 90/424/EØF af 26. juni 1990 om visse udgifter på veterinærområdet (1), senest ændret ved Kommissionens beslutning 94/370/EF (2), særlig artikel 14, og

ud fra følgende betragtninger:

I henhold til Rådets beslutning 91/666/EØF af 11. december 1991 om oprettelse af EF-beredskabslagre af mund- og klovesygevacciner (3) har etableringen af antigenbanker udgjort en del af EF-foranstaltningen, der går ud på at oprette EF-beredskabslagre af M& K-vacciner;

ifølge beslutningens artikel 3 er Institute for Animal Health i Pirbright (Det Forenede Kongerige) udpeget som antigenbank med henblik på forsyning af EF-beredskabslagrene;

de funktioner og opgaver, der påhviler antigenbanker, er beskrevet i beslutningens artikel 4; EF-tilskud gives på betingelse af, at antigenbanken gennemfører disse opgaver;

der bør fastsættes et EF-tilskud til antigenbankerne, så de kan udføre de opgaver, der omhandles i beslutningen;

af budgethensyn gives EF-tilskuddet for en periode på et år;

det er af bl.a. kontrolhensyn vigtigt, at artikel 8 og 9 i Rådets forordning (EØF) nr. 729/70 af 21. april 1970 om finansiering af den fælles landbrugspolitik (4), senest ændret ved forordning (EØF) nr. 2048/88 (5), finder anvendelse;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

EF yder et tilskud til Det Forenede Kongerige med henblik på oplagring af antigener bestemt til fremstilling af mund- og klovesygevacciner.

Artikel 2

Gennemførelsen af den i artikel 1 omhandlede foranstaltning varetages af Institute for Animal Health (Pirbright, Det Forenede Kongerige). Foranstaltningen skal gennemføres i overensstemmelse med artikel 4 i beslutning 91/666/EØF.

Artikel 3

EF-tilskuddet fastsættes til højst 60 000 ECU for perioden fra den 1. august 1995 til den 31. juli 1996.

Artikel 4

EF-tilskuddet ydes som følger:

- 70 % som forskud efter anmodning fra Det Forenede Kongerige

- restbeløbet efter forelæggelse fra Det Forenede Kongerige af bilag der fastslår en omhyggelig udførelse af opgaven.

Bilagene skal forelægges inden den 1. oktober 1996.

Artikel 5

Artikel 8 og 9 i forordning (EØF) nr. 729/70 finder anvendelse med de fornødne ændringer.

Artikel 6

Denne beslutning er rettet til Det Forenede Kongerige Storbritannien og Nordirland.

Udfærdiget i Bruxelles, den 29. maj 1996.

På Kommissionens vegne

Franz FISCHLER

Medlem af Kommissionen

(1) EFT nr. L 224 af 18. 8. 1990, s. 19.

(2) EFT nr. L 168 af 2. 7. 1994, s. 31.

(3) EFT nr. L 368 af 31. 12. 1991, s. 21.

(4) EFT nr. L 94 af 28. 4. 1970, s. 13.

(5) EFT nr. L 185 af 15. 7. 1988, s. 1.
KOMMISSIONENS BESLUTNING af 29. maj 1996 om EF-tilskud til antigenlagre i Frankrig bestemt til fremstilling af mund- og klovesygevacciner (Kun den franske udgave er autentisk) (96/352/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets beslutning 90/424/EØF af 26. juni 1990 om visse udgifter på veterinærområdet (1), senest ændret ved Kommissionens beslutning 94/370/EF (2), særlig artikel 14, og

ud fra følgende betragtninger:

I henhold til Rådets beslutning 91/666/EØF af 11. december 1991 om oprettelse af EF-beredskabslagre af mund- og klovesygevacciner (3) har etableringen af antigenbanker udgjort en del af EF-foranstaltningen, der går ud på at oprette EF-beredskabslagre af M& K-vacciner;

ifølge beslutningens artikel 3 er Laboratoire de pathologie bovien du centre national d'études vétérinaires et alimentaires i Lyon (Frankrig) udpeget som antigenbank med henblik på forsyning af EF-beredskabslagrene;

de funktioner og opgaver, der påhviler antigenbanker, er beskrevet i beslutningens artikel 4; EF-tilskud gives på betingelse af, at antigenbanken gennemfører disse opgaver;

der bør fastsættes et EF-tilskud til antigenbankerne, så de kan udføre de opgaver, der omhandles i beslutningen;

af budgethensyn gives EF-tilskuddet for en periode på et år;

det er af bl.a. kontrolhensyn vigtigt, at artikel 8 og 9 i Rådets forordning (EØF) nr. 729/70 af 21. april 1970 om finansiering af den fælles landbrugspolitik (4), senest ændret ved forordning (EØF) nr. 2048/88 (5), finder anvendelse;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

EF yder et tilskud til Frankrig med henblik på oplagring af antigener bestemt til fremstilling af mund- og klovesygevacciner.

Artikel 2

Gennemførelsen af den i artikel 1 omhandlede foranstaltning varetages af Laboratoire de pathologie bovine (Lyon, Frankrig). Foranstaltningen skal gennemføres i overensstemmelse med artikel 4 i beslutning 91/666/EØF.

Artikel 3

EF-tilskuddet fastsættes til højst 70 000 ECU for perioden fra den 1. januar 1996 til den 31. december 1996.

Artikel 4

EF-tilskuddet ydes som følger:

- 70 % som forskud efter anmodning fra Frankrig

- restbeløbet efter forelæggelse fra Frankrig af bilag der fastslår en omhyggelig udførelse af opgaven.

Bilagene skal forelægges inden den 1. marts 1997.

Artikel 5

Artikel 8 og 9 i forordning (EØF) nr. 729/70 finder anvendelse med de fornødne ændringer.

Artikel 6

Denne beslutning er rettet til Den Franske Republik.

Udfærdiget i Bruxelles, den 29. maj 1996.

På Kommissionens vegne

Franz FISCHLER

Medlem af Kommissionen

(1) EFT nr. L 224 af 18. 8. 1990, s. 19.

(2) EFT nr. L 168 af 2. 7. 1994, s. 31.

(3) EFT nr. L 368 af 31. 12. 1991, s. 21.

(4) EFT nr. L 94 af 28. 4. 1970, s. 13.

(5) EFT nr. L 185 af 15. 7. 1988, s. 1.
KOMMISSIONENS BESLUTNING af 24. maj 1996 om godkendelse af den af Sverige forelagte plan for undersøgelse for restkoncentrationer (Kun den svenske udgave er autentisk) (Tekst af betydning for EØS) (96/348/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 86/469/EØF af 16. september 1986 om undersøgelse af dyr og fersk kød for restkoncentrationer (1), senest ændret ved akten vedrørende Østrigs, Finlands og Sveriges tiltrædelse, særlig artikel 4, og

ud fra følgende betragtninger:

Sverige tilstillede ved dokument af 6. december 1995 Kommissionen en plan med oplysning om de nationale foranstaltninger, der er vedtaget med hensyn til undersøgelse for restkoncentrationer af de stoffer, der omhandles i bilag I til direktiv 86/469/EØF;

en gennemgang af denne plan har vist, at den er i overensstemmelse med direktiv 86/469/EØF, særlig artikel 4, stk. 1;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Den af Sverige forelagte plan for undersøgelse for restkoncentrationer af de stoffer, der omhandles i bilag I til direktiv 86/469/EØF, godkendes.

Artikel 2

Sverige vedtager de nødvendige love og administrative bestemmelser for at gennemføre den i artikel 1 omhandlede plan.

Artikel 3

Denne beslutning er rettet til Kongeriget Sverige.

Udfærdiget i Bruxelles, den 24. maj 1996.

På Kommissionens vegne

Franz FISCHLER

Medlem af Kommissionen

(1) EFT nr. L 275 af 26. 9. 1986, s. 36.
KOMMISSIONENS BESLUTNING af 24. maj 1996 om godkendelse af den af Finland forelagte plan for undersøgelse for restkoncentrationer (Kun den finske udgave er autentisk) (Tekst af betydning for EØS) (96/349/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 86/469/EØF af 16. september 1986 om undersøgelse af dyr og fersk kød for restkoncentrationer (1), senest ændret ved akten vedrørende Østrigs, Finlands og Sveriges tiltrædelse, særlig artikel 4, og

ud fra følgende betragtninger:

Finland tilstillede ved dokument af 17. april 1996 Kommissionen en plan med oplysning om de nationale foranstaltninger, der er vedtaget med hensyn til undersøgelse for restkoncentrationer af de stoffer, der omhandles i bilag I til direktiv 86/469/EØF;

en gennemgang af denne plan har vist, at den er i overensstemmelse med direktiv 86/469/EØF, særlig artikel 4, stk. 1;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Den af Finland forelagte plan for undersøgelse for restkoncentrationer af de stoffer, der omhandles i bilag I til direktiv 86/469/EØF, godkendes.

Artikel 2

Finland vedtager de nødvendige love og administrative bestemmelser for at gennemføre den i artikel 1 omhandlede plan.

Artikel 3

Denne beslutning er rettet til Republikken Finland.

Udfærdiget i Bruxelles, den 24. maj 1996.

På Kommissionens vegne

Franz FISCHLER

Medlem af Kommissionen

(1) EFT nr. L 275 af 26. 9. 1986, s. 36.